El termini de presentació de sol·licituds finalitza el 31 de juliol de 2020.
Tots els projectes i actuacions hauran d'haver estat efectivament implantats per l'Administració candidata en el període comprès entre l'1 de gener del 2018 i la data final del termini de presentació de candidatures.
S'atorgarà un màxim de quatre premis, un per a cada categoria de candidatures:
a) Premi a la millor actuació d'innovació i bones pràctiques en matèria d'organització, processos i gestió econòmica en les administracions públiques catalanes.
b) Premi a la millor actuació d'innovació i bones pràctiques en matèria de transparència, bon govern, avaluació i qualitat en les administracions públiques catalanes.
c) Premi a la millor actuació d'innovació i bones pràctiques en matèria de desenvolupament d'equips i de persones en les administracions públiques catalanes.
d) Premi a la millor actuació d'innovació i bones pràctiques en matèria de serveis finalistes en les administracions públiques catalanes.
A part dels quatre premis anteriors, el Jurat es reserva la potestat d'atorgar un màxim de dos premis especials a projectes d'especial envergadura i rellevància i un premi especial per a ajuntaments de menys de 5000 habitants.
Així mateix, es pot concedir un màxim de dos accèssits per a cada categoria.
Tant els premis com els accèssits es poden declarar deserts.
Contingut dels premis i accèssits
Els premis regulats per aquesta Resolució no tenen contingut econòmic.
Les candidatures guardonades rebran un trofeu i un diploma acreditatius.
Les persones que participin en els projectes guardonats reben un certificat acreditatiu, emès per l'Escola d'Administració Pública de Catalunya, del reconeixement o distinció rebuda.
Les sol·licituds s'han de presentar per mitjans electrònics a través de la plataforma EACAT ( https://eacat.cat ).
L'enllaç a la plataforma també està disponible a Tràmits gencat ( https://web.gencat.cat/ca/tramits/ ).
En el formulari de sol·licitud s'han de fer constar les dades identificadores de la institució que presenta la candidatura:
Les candidatures es podran presentar una única vegada i per una sola categoria.
b) Nom complet de la institució.
c) NIF, adreça completa i lloc web de la institució.
d) Nom de les persones que han dut a terme l'actuació i del seu responsable.
e) Correu electrònic a efectes de comunicacions.
La documentació que cal adjuntar a la sol·licitud és:
Per a qualsevol consulta sobre la tramitació, les persones interessades poden contactar amb les persones gestores d'usuaris EACAT del seu organisme ( pels organismes de la Generalitat consultar a les àrees d'organització ).
El termini màxim per resoldre i notificar la concessió dels premis és de sis mesos, a comptar de l'endemà de finalització del període de presentació de sol·licituds.
Prèviament a la concessió dels Premis, la Direcció de l'Escola ha de resoldre sobre l'admissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la publicació al tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ), sens perjudici que pugui utilitzar addicionalment altres mitjans electrònics.
L'òrgan competent per emetre la resolució sobre la concessió dels premis, i en el seu cas dels accèssits, és la direcció de l'Escola d'Administració Pública de Catalunya, a proposta del Jurat
La resolució de concessió o denegació del premi no exhaureix la via administrativa i les persones interessades poden interposar un recurs d'alçada davant l'òrgan que ha dictat l'acte o davant la persona titular del Departament de Polítiques Digitals i Administració Pública, en el termini d'un mes a comptar de l'endemà de la seva publicació al tauler electrònic de l'Administració de la Generalitat, accessible des de la Seu Electrònica ( https://seu.gencat.cat/ca/informacio-publica.html ) i el web de l'Escola d'Administració Pública de Catalunya ( http://eapc.gencat.cat/ca/inici/ ) d'acord amb el que disposen l'article 14.2 de la Llei 4/1987, de 24 de març, reguladora de l'Escola d'Administració Pública de Catalunya i els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.
La relació de guanyadors es publica al tauler electrònic de l'Administració de la Generalitat de Catalunya ( https://tauler.seu.cat/inici.do? idens=1 ) l'endemà de l'acte de lliurament dels premis.